khistorydata/jeongjo-sjw-relations huggingface dataset:
정조 0년
藥房都提調臣鄭存謙。提調徐命善。副提調洪國榮啓曰。伏未審夜間。聖體。若何。連日憂遑之餘。寢膳諸節。不瑕有損乎。王大妃殿氣候。何如。惠慶宮症候。夜來其有差勝之勢乎。令醫女趁早入診。臣等。率諸御醫議定繼進湯劑爲宜。臣等。不任終宵憂慮。敢此問安。竝爲仰稟。答曰。知道。待下敎入侍。
정조 0년
王大妃殿惠慶宮。藥房口傳朝問安。答曰。知道。
정조 0년
備忘記。噫。戚里爲國家之害。從古皆然。予自在沖齡。深知其弊。雖於戚里。賢如廣國。才如陰識。猶不可使之預聞朝政。況互相攻擊。凶國禍家。厥罪惟均者乎。一戚里之罪。臚列已盡。擧國咸知。不必更誥。而金龜柱之暗地情狀。中外之人。何以知之。噫。當溯其本源而言之矣。大抵龜柱。初與厚謙。綢繆排布。結爲死交。合力而攻奉朝賀。此則猶是奴隷。亦知其靑天白日者也。如欲原情而曲恕。則不害爲屬之公議所在。小大齊憤之義。而聽言聞謀。本事之決非出於公正之憤。則知之久矣。且於論奉朝賀之罪。殺之竄之之間。少有不愜於意。則雖以儲君之尊。秉公正之論而敢欲爭抗焉。至於辛卯二月初五日。駕詣舊邸之夜。金漢耆與厚謙。瞰予不隨之時。乘間私觀。眩惑天聽。無所不至。乃有宮城扈衛之擧。時値夜深。而惟聖德之或有虧欠。是懼是悶。予詣大妃殿奏曰。雖急於殺人。奉朝賀旣無推戴王孫之跡。則主作此前古所未有之變。不自覺其上累聖德。此何擧措。今日果殺奉朝賀。則奉朝賀雖有許多罪辜。今日之事。卽是構誣。以此殺之。非其罪也。須急急下書於承候之人。緩此事機。以光聖德。是臣所望也。大妃殿謂予曰。賊勢䲭張吾家。不得不仰奏矣。予又再三仰奏。僅得回天。予於伊時。攻斥奉朝賀。亦不遺餘力。而至於非其罪而殺之。構以誣而殺之。常以爲不可。惟此初五之事。出於公憤乎私憾乎。以私憾而累聖德。厥罪何居。及夫回鑾之日。先大王敎予曰。兩戚里相攻。國家之憂不少。予當思所以不見欺於此輩之道爲敎。俄而漢耆私覿之後。又有右文閣入侍之命。至于十一日後。聖心乃大解矣。嗚呼。奉朝賀之罪。可勝言哉。而苟非以先大王至仁至明。洞燭其欲殺之心。出於私憾。則雖於其時殺奉朝賀。能服死者之心。而解天下後世之惑乎。苟非以大妃殿。明於大義。止於慈愛之聖德。重小子之言。而爲國家之慮。則戒飭戚屬。以至解紛之境乎。究厥罪狀。一則龜柱。二則龜柱。嗟彼漢耆。性本純愨之人。爲其侄所威䝱而恐喝。以自陷於指使同情之歸。吁亦哀哉。亦何深責。且龜柱必欲殺奉朝賀之心。橫着腸肚愈往愈甚。故乘機抵隙。闖發不已。不念貽累聖德。不顧語犯莫重。不憚得罪儲君。噫。辛卯之春。旣不得殺奉朝家。則及至其秋。內外煽動。不勝其紛紜。又以某年罔極不忍聞之說。恐動之事。予不索言。予於九月二十二日。召金漢耆於廷班而見之。累累面諭者有焉。蓋答鄭履煥疏批中上段辭意也。至此而計又莫售。則又呈壬辰之疏。其疏中一款。是豈陳於先大王者。而亦以予爲儲君。則安敢筆之於書。若是肆然乎。猶以事關先朝。不敢畢說。而一猶不足。及予御極之初。鄭履煥之疏又出。彼奉朝賀之罪。何患無辭。而又提此不忍聞之說。予之處分於德師一和輩者。果以何許義理。今日北面於予者。復提一字半句。則是先王之逆臣。先親之逆臣。寡人之逆臣也。渠若有一分嚴畏之心。則敢如是乎。尙猶曲恕而寬貸者。意有在焉。至若追崇之說。詳於筵話。不必更諭。筵本與此備忘。謄布朝紙。其他負犯。固多難貰。而姑且含忍容默。此正今日在廷諸臣。明是非定去就之一大機會也。宣播中外。旣出於兩斥戚里。鎭安朝著。庶可以一心王寶。以此令政院布示。
정조 0년
傳于鄭民始曰。都承旨景慕宮奉審。右副承旨元陵奉審以來。傳于金鍾秀曰。戶判入侍。又傳于曰。訓將入侍。又傳于曰。訓鍊大將張志恒。依下敎來待矣。傳曰。入侍。又傳于曰。都承旨入侍。傳于尹弘烈曰。中官金德瑞。給牒敍用。全羅監司狀啓。珍島等郡居良人金甘才等渰死事。傳于鄭民始曰。令本道恤典擧行。有政。吏批。判書李重祜服制。參判徐浩修進。參議未參。左承旨鄭民始進。吏批啓曰。判書李重祜服制。參議未差。小臣獨政未安。何以爲之。敢稟。傳曰。置之。左承旨望筒入之。以金履素爲大司諫。李重祜爲判議禁。李義翊爲兵曹參知。金方行爲佐郞。徐邁修爲刑曹正郞。成天柱爲工曹參判。申曘爲司宰僉正。羅學素爲宗簿主簿。朴廣源爲長寧殿別檢。蔡濟恭爲奉常提調。鄭弘淳爲掌樂提調。洪樂性爲軍器提調。訓鍊提調單洪樂性。禁衛提調單洪樂性。御營提調單洪樂性。右尹鄭昌順嘉善今加嘉義。別啓請譯官金弘喆嘉義。今加資憲。高師彦李惠迪已上折衝。今加嘉善。前正金復瑞。前奉事吳道成。前僉正玄啓禎。已上通訓。今加通政。已上譯官加資事承傳。兵批。行判書洪樂性疏批未下。參判鄭昌聖病。參議金普淳入直進。參知未差。左承旨鄭民始進。副司直朴師海李義翊李鎭衡。傳于鄭民始曰。未差摠管。今日口傳擬兵曹口傳政事。以金孝大爲都摠管。以花陽君𤌍爲副摠管。鄭民始。以武二所差備官。以試所意啓曰。今此武科重試初試元額五十人。三技取兩技事。命下矣。六兩騎芻講。今已畢試而兩技入格。僅爲四十八人不足之數。至於二人矣。在前如此之時。不拘元額之數。或有隨其入格出榜之例。而自下不敢擅便。何以爲之。敢稟。答曰。旣定規矩。則當從規矩之數。而未準規矩。拘於元額。以同是規矩外之擧子。苟充於入格之中者。予常怪之。殊欠嚴科場之意。亦非一視之道。有下問者。兵判與二所試官持試記入侍。鄭民始。以戶曹言啓曰。因義禁府草記。罪人尙魯聖國商輅等。籍産還給事。允下矣。罪人尙魯聖國商輅等家舍物件。依當初籍沒數出給。別單書入。而其中已發賣者。以其價出給。未發賣者。以本色還給之意。敢啓。傳曰。知道。
정조 0년
備忘記。榜目體段。何等嚴重。則有實職武弁或只書兼銜有職銜武弁。或單書二字。無實職武弁或不書前字。殊甚不察。武一所諸試官。一竝推考。首差備官太去。榜目更爲修整入啓。鄭民始。以武試武一所差備官。以試官意啓曰。昨日以監試官一員未備。稟旨變通之意。草記允下。而諫院一員。尙今不備。取考謄錄。則間有一司未備。而試取出榜之例。今亦依此擧行乎。敢稟。傳曰。知道。尹弘烈以奉常寺官員。以都提調意啓曰。東籍親耕田所種皮唐黍打作。則所出爲一石十斗。豆打作。則所出爲二石。太打作。則所出爲三石五斗之意。敢啓。傳曰。知道。掌令具修溫啓曰。臣本以魯莽庸騃之一下品。猥忝臺閣之任。屢登筵席隨衆進退。瘡疣百出。私心愧懼。無地自容矣。今於筵中。司諫臣李重馥所懷之際。臣獨隨參起伏。而李重馥旣被譴罷之典。臣則職尙縻。罪同罰異。臣之悚惶。益無所措。臣何敢一刻晏然於臺次乎。請命遞斥臣職。答曰。勿辭。亦勿退待。大司憲徐有隣。掌令具修溫。獻納李枰。校理朴天衡。副校理李儒慶。修撰金履正。副修撰尹行修吳大益啓曰。和緩與厚謙。前後聲討。已盡其窮凶極惡之罪。凡在血氣之倫者。莫不切齒痛心。而其內外相應。排布經營。潛售凶圖。危逼聖躬者。莫非和緩之爲窩主。而厚謙雖命置法。和緩爵號自如。尙逭王章。輿情憤鬱。久而益激。請和緩爲先削去其號。依律處斷。又啓曰。昨冬國家安危之機。至今追思。尙覺懍然。苟有體國大臣。則雖非上敎。固當直請聽政。而伊時首相韓翼謩。徒畏麟賊之氣熖。罔念國勢之岌嶪。不体上敎。徒事彌縫。使宗國大計。幾致難言之境。論其負罪。不可付處而止。請豊川府付處罪人韓翼謩遠竄。又啓曰。付處罪人金相福。以天生妖邪之性。具萬古宵小之行。斷其平生。直一鳳漢之影子也。蝨附狐媚之意。人不忍正視。趨勢射利之跡。世自有公案。鳳漢之勢掀天而相福爲押客死士。鳳漢之眼無君而相福爲其腹心爪牙。指忠爲逆。指逆爲忠。嫉視士類。如復私讎。其與麟謙順簡輩。腹肚相連。打成一團。其居相職也。荐剡取捨。先承鳳漢之風旨。又聽麟謙之指揮。使賊勢䲭張。凶謀益肆者。皆相福之所贊助。而昨冬徐命善疏出之後。宋瑩中深文之說。稱以所見無異同。麟漢不必知之說。謂以語脈不如此。至於命讀睿章之時。敢請中間傳說之査問。至下中官拿之聖敎。雖其成命還寢。而相福之包藏禍心。昭然難掩。若翔雲之換父昜祖。乃人倫之大變。而相福實自主張。滅絶天常。萬戮難逭。而畢竟雲賊之妖惡。亦出於相福之釀成。以雲招中疏草一本。送于領府事云云觀之。其爛漫和應。灼然可知。逆雲旣已伏法。而相福獨爲晏然者。揆以王章。寧有是理。今以筵話傳說。論相福之罪者。眞是總功之察耳。且麟謙雲諸賊。亘古所無之惡逆。而拘於單法之新令。孥戮之典。不得快施。輿情之憤鬱。去而愈激。況相福本以洪家之人。與此三賊。凶謀祕計。無不參涉。則到今罪名。只於付處薄勘而止。則豈可曰。國有法乎。請平海郡付處罪人金相福。爲先遠竄。又啓曰。嘻噫痛矣。龜柱之罪。可勝誅哉。顧其地處。何如。恩造。何如。而不思報效之道。恣其濫猾之性。雖以壬辰疏中語言之。渠若有一分嚴畏儲君之心。豈敢肆然以自內酬酢。登諸章奏。陳之於先大王之前乎。臣等。於筵敎中。若有俯詢。其將何辭仰對之諭。讀之未半。不覺心寒骨冷。至於鳳漢罔赦之罪。國人所共憤。則秉義聲討。宜乎正大。亦何患無辭。而始也締結厚賊。暗逞私憾。終焉慫惥乃叔。恐動天聽。以至於半夜扈衛。幾累先大王聖德。固已萬萬駭痛。而此猶不足。又敢以某年罔極不忍聞之說。恣意筆之於書。以慼我殿下之心。嘻噫。是可忍也。孰不可忍也。德師一和。旣以此伏法。則獨於龜柱。豈可以戚屬。有所容貸乎。洞諭昭著。輿情咸激。請黑山島定配罪人金龜柱。依律處斷。答曰。不允。金龜柱事。以不欲貽慼慈殿之意。凡厥罪惡。皆不明言顯諭。此亦予意有在。特從原恕之義。姑靳依啓之批者。亦非曰龜柱無可殺之罪。而王法以私恩而屈也。不允。大司憲徐有隣。掌令具修溫。獻納李坪啓曰。尹養厚之於厚賊。締結綢繆之狀。固已狼藉難掩。而到今彰著之罪犯。尤有所萬萬驚憤者。其窮凶情節之究覈處斷。不容小緩。請巨濟府荐棘罪人尹養厚。亟令王府。拿鞫嚴問。快正王法。又啓曰。今番獄事。商輅善海之書札中凶言悖說。實是亘古所無之逆節。而趾海纘海之爛漫同情。渠旣自服。則今此酌處之命。實爲失刑之大者。請穩城府定配罪人趾海。濟州牧定配罪人纘海。更令王府。拿鞫嚴問。快施當律。又啓曰。敬彬成運之與若淵相簡。爛漫綢繆之狀。旣已畢露於諸賊招辭中。而抵賴不服。未施當律。揆以王法。失之太寬。請薪智島定配罪人敬彬。熊川縣定配罪人成運。亟令王府。更爲拿鞫得情。又啓曰。尹象原之宗廈復出之說。旣已面質見屈。則難免自做之歸。況渠以養厚之兄。同惡相濟。則以此以彼。決不可放歸而止。請還寢尹象厚放歸田里之命。仍施島定配之典。又啓曰。洪樂任所處之地。顧如何而交結凶徒。敢以溫樹等語。爛漫酬酢於逆雲。綢繆往來於賊謙。名出凶招。非止一再。其在獄體。嚴覈得情。請洪樂任亟命王府。拿鞫嚴問。答曰。不允。掌令具修溫啓曰。妖宦壽賢之締結。一種嗜利之凶徒。爛漫和通之狀。渠旣明白納招。則豈可一日容貸於覆載之間乎。今此酌處之命。雖出於好生之德意。而三尺至嚴。不可島縣爲奴而止。請大靜縣爲奴罪人金壽賢。依律處斷。又啓曰。洪述海。所犯貪贓之外。其在京之時。趾海纘海相簡。綢繆密謀之情跡。必無不知之理。請鏡城府定配罪人洪述海。拿鞫嚴問得情。又啓曰。洪龍漢。以麟漢之弟。謟事厚謙。至於約婚。則其聲勢之相援。情迹之相關。推此可知。當此鋤治黨與之時。不可置之於輩轂之下。請副司直洪龍漢。遠地定配。又啓曰。國朝用人。惟在科目。而其試取之不公。莫有甚於乙未五月庭試。榜眼一出。國言喧藉。物情之駭惋。久而未已。其在嚴科場重選擧之道。不可以時月之稍久。置而不論。請罷乙未五月庭試榜。又啓曰。爲奴罪人河翼龍金重得等。敢以罔測之說。做作眞諺之書。暗投宮禁之中。欲售危逼之計。究其所爲。萬萬窮凶。決不可一刻容貸於覆載之間。請爲奴罪人河翼龍金重得。亟命王府。拿鞫得情。夬正王法。又啓曰。賊翔之妖邪釁累。豈尋常參訪之類。而安大濟之往來其家。旣發渠招。則其酬酢之情節。不盡究覈。遽蒙宥釋。此雖由於我聖上好生之德意。論以鞫體。決不可放逐而止。請放逐罪人安大濟。更令王府。拿鞫得情。又啓曰。今番應元父子之凶疏逆腸。實是亘萬古所未有之劇賊。而原其凶疏。專由於權正忱之日記。雖未知辭語之如何。而其弟正欽。乃敢傳示道顯於其兄旣故之後。致有此叵測不道之疏。況其酬酢和應之說。旣發於親問之下。則其在鞫體。宜卽嚴覈得情。請權正欽。卽令王府。拿鞫嚴問。又啓曰。若鍊之於應元父子之凶疏。首尾同情之狀。綻露賊招。而終始抵賴。未施當律。揆以王章。失之太寬。請朔州府定配罪人若鍊。更令王府。拿鞫得情。又啓曰。李克生前後罪惡。已悉於憲臣之啓道伯之狀。而其所犯贜。猶厲餘事。向來一疏。萬萬無嚴。當此麟漢伏法之後。其在討凶鋤黨之道。決不可容貸也。明矣。請河東府定配罪人李克生。依律處斷。答曰。不允。
정조 0년
獻納李坪啓曰。南海縣圍籬安置罪人具庠。本以凶譎之性。兼有悖戾之行。陰結凶類。綢繆祕謀。出没閃倐。如鬼如蜮。而今其凶肚眞賊。綻露於凶賊載興文書中。所捉書札。指意叵測。情節難掩。則今此酌處之命。雖出於好生之德。三尺至嚴。決難容貸。請南海縣圍籬安置罪人具庠。更令王府。嚴鞫得情。快正王法。又啓曰。大靜縣爲奴罪人金壽賢。以幺麽宦寺。交結士夫。終爲凶賊之根根。而況其窮凶極惡之語。敢欲潛售亂逆之心。究厥罪惡。萬戮猶輕。情節未盡究覈。輿情莫不憤惋。請大靜縣爲奴罪人金壽賢。更令王府。拿鞫嚴問。依律處斷。又啓曰。旌義縣荐棘罪人尹泰淵。本以兇猾之性。素畜跋扈之志。交結厚賊麟漢。作爲腸心爪牙。身帶將兵之任。晝夜出没於厚賊麟漢之家。蹤跡陰祕。爲世指目。以今若淵敢售護逆之計觀之。其於平日稔受泰淵之慫慂。故陰護麟漢。卽曲爲泰淵之地。當此厚賊麟漢置法之日。其陰謀綢繆之狀。尤不可不究覈。施以當律。請旌義縣荐棘罪人尹泰淵。亟令王府。拿鞫嚴問得情。快正王法。又啓曰。爲奴罪人河翼龍金重得等。做出叵測之說。作爲眞諺之書。潛投深嚴之地。欲售危逼之計。究厥情狀。亘古所無。決不可一刻容貸於覆載之間。請爲奴罪人河翼龍金重德。亟命王府。拿鞫得情。快正王法。又啓曰。今番應元父子之凶疏逆節。實是亘萬古所無之極賊。而原其根本。則卽權正忱之日記也。雖未知所記如何。而其弟正欽。狼藉傳播於其兄身故之後。致有此叵測不道之疏。況其酬酢和應之說。旣發於道顯之招。則在鞫體不可不嚴覈得情。請權正欽亟令王府。拿鞫嚴問。又啓曰。新除授大司諫金履素。時在京畿驪州地。正言金憙。時在忠淸道連山地。請竝斯速乘馹上來事。下諭。答曰。不允。下諭事。依啓。兵曹判書洪樂性疏曰。伏以惠慶宮患候靡寧。藥院竝直。多日未撤。仰惟聖慮焦勞。不瑕有損。區區下情。不任憂灼之至。仍伏念臣千萬夢想之外。忽伏承司馬除命於半夜禁直之中。驚惶感激。逃遯無路。雖未免冒没祗肅。而退伏私次。惝怳慙恧。五情失守。達曙繞壁。罔知所以自措也。臣本疎迂一書生。不識軍旅之事。目今國家。雖曰昇平。本兵重任。豈如臣無似所可濫據。而至若選才勇而備不虞之需。疏淹滯而慰稱屈之情。尤豈臣力量藻鑑所可擬議者哉。況今新化方暢。百職咸擧。以臣淺望謏才。尤何以察五兵之要。肅三軍之紀。以副我聖上委寄之盛意乎。且臣稟賦虛弱。自少善病。年來屢經危症。神精消耗。齒未六旬。儼成癃老。尋常職務。尙難堪承。如是而徒恃寵靈。揚揚冒進。則微臣狼狽。雖不足恤。其奈僨國事而辱聖簡。何哉。揣分量力。有萬分必辭之義。無一亳可進之勢。開政有命。末由承膺。今日候班。亦未趨參。臣罪至此。尤無所逃。玆敢披瀝肝血。疾聲哀籲於天地父母之前。伏乞。聖明。俯垂諒察。亟命鐫削臣新授職名。仍治臣瀆之罪。以重公器。以肅朝網。不勝幸甚。答曰。省疏具悉。授卿此任。予意有在。卿其勿辭。卽爲開政。
정조 0년
丙申九月十二日辰時。上御尊賢閣。都承旨入侍時。都承旨洪國榮。假注書柳孟養。記注官金鳳顯。記事官卜台鎭。以次進伏訖。上曰。左承旨持政望入侍。鄭民始進前。命書傳敎曰。此時秋曹。不可不擇。漢城判尹李福源。刑曹判書除授。命退去。諸臣以次出。
정조 0년
丙申九月十二日未時。上御興政堂。右承旨訓將。同爲入侍時。右承旨金鍾秀。訓鍊大將張志恒。假注書徐龍輔。記注官金鳳顯。記事官卜台鎭。以次進伏訖。上曰。右相入侍。二所試官如入來。與兵判同爲入侍。賤臣承命出來。與右議政鄭存謙。行兵曹判書洪樂性。上試官行副司直鄭好仁。副試官行副護軍李柱國。參試官行副護軍李邦一。副司果鄭宇淳安聖彬韓㵛。進伏。命書傳敎曰。明日孝明殿。當行酌獻禮。百官行禮。置之。晝茶禮兼行。出宮時刻。依此擧行。又命書傳敎曰。孝明殿酌獻禮祭文。親製書下。其令香室。知悉。命好仁讀試記。上曰。今番武技。大體。何如。好仁曰。武技。全不成樣矣。柱國曰。以六兩論之。百二十步之限。能送者絶無。武技之如是乏人者。蓋未之前有也。上曰。曾於武科。拘於元額之不足。輒以單技。苟然充付。此非擇取人才之道。自今以後。欲令勿拘元額。只以入格數取試。大臣將臣之意。何如。存謙曰。若如是則必無倖科之弊。此誠好矣。志恒柱國曰。從前倖科之弊。皆由苟充而然。若如是變通則好矣。命書傳敎曰。此亦科規。不可率易定式。旣問大臣及將兵之臣。僉意亦然。自今番重試初試爲始。毋論別試庭試增廣式年。凡諸初試。只從入格數規矩外。切勿以單技。拘於元額之不足。苟然充付之意。分付試所。亦爲定式施行。命退。諸臣以次退出。
정조 0년
丙申九月十二日申時。上御尊賢閣。藥房副提調持湯劑入侍時。副提調洪國榮。假注書柳孟養。記注官金鳳顯。記事官卜台鎭。醫官慶絢。以次進伏訖。上曰。時原任大臣二品以上。三司諸臣。留待。絢奉湯劑進前。上進御。命退去。諸臣以次出。
정조 0년
都承旨洪國榮藥院直宿。左承旨鄭民始坐。右承旨金鍾秀坐。左副承旨兪彦鎬坐直。右副承旨徐有防坐直。同副承旨尹弘烈坐。注書二員未差。假注書柳孟養藥院直宿。徐龍輔仕直。事變假注書宋俊載仕。
정조 0년
藥房都提調鄭存謙。提調徐命善。副提調洪國榮啓曰。伏未番夜間。聖體。若何。連日憂遑之餘。不瑕有損節否。今日臣等。率諸御醫。趁早入診。詳察聖候。爲宜。王大妃殿氣候。何如。惠慶宮症候。夜來。其有差勝之勢乎。令醫女入診。臣等。依昨日下敎。亦當與諸醫入侍。議定繼進湯劑。臣等。不任終宵憂慮。敢此問安。竝爲仰稟。答曰。知道。待下敎。入侍。
정조 0년
大殿王大妃殿惠慶宮中宮殿。政院玉堂口傳問安。答曰。知道。
정조 0년
王大妃殿惠慶宮中宮殿。藥房口傳問安。答曰。知道
정조 0년
大駕。入孝明殿齊室後。政院藥房口傳問安。答曰。知道。
정조 0년
大駕。孝明殿酌獻禮罷後。政院玉堂朝廷二品以上六曹堂上奉朝賀大司憲宗班。單子問安。答曰。知道。
정조 0년
大殿王大妃殿惠慶宮中宮殿。政院藥房口傳問安。答曰。知道。
정조 0년
傳于徐有防曰。武藝別監有二窠矣。近日所差者。漸不如前。不知紀律。分付訓將。今番則各別擇擬。
정조 0년
傳于鄭民始曰。正書朝報。未時。始入啓。政院上直書吏。令攸司。科治。秋判開坐。直房。捧口招以聞。
정조 0년
傳于徐有防曰。政官牌招。開政。
정조 0년
兪彦鎬啓曰。卽者。校理朴天衡。副修撰吳大益。因合啓儒臣問備之命。謂有情勢。陳疏徑出。原疏才已退却矣。所當直捧禁推傳旨。而此與無端徑出有異。推考警責。仍卽牌招。玉堂上下番俱空。事甚未安。校理金觀柱。副校理李儒慶沈有鎭。修撰李魯述金履正。副修撰尹行修。竝卽牌招。推移入直。何如。傳曰。允。
정조 0년
尹弘烈。以禮曹言啓曰。明日孝明殿。親行酌獻禮敎是時。殿下散齊。雖未及磿鍊。致齋一日於正殿諸亨官及近侍之官應從升者。諸衛之屬守衛殿門者。各於本司。淸齋一宿事。知委。何如。傳曰。允。
정조 0년
兪彦鎬。以吏曹言啓曰。繕工監奉事金相謙呈狀內。身病甚重。勢難察任云。今姑改差。何加。傳曰。允。
정조 0년
以刑曹啓目。傳于徐有防曰。通禮院書員。從重科治。而以定配之次。律爲之。
정조 0년
徐有防。以刑曹言啓曰。從重科治。而以定配之次。律爲之事。命下矣。依傳敎。通禮院書員金益和。以制書有違律。決杖一百之意。敢啓。傳曰。知道。
정조 0년
又以刑曹言啓曰。政院書吏嚴杖後。畿邑徒一年定配事。命下矣。依傳敎。罪人全弘祚。依律文嚴杖六十後。京畿抱川縣徒一年定配。卽爲押送之意。敢啓。傳曰。知道。
정조 0년
傳于徐有防曰。多日勞攘。今日欲早休。政官催促開政。大臣處置體重。不可經夜。斯速擧行。
정조 0년
有政。吏批。判書李重祜服制。參判徐浩修進。參議未差。左副承旨兪彦鎬進。吏批啓曰。判書李重祜服制。參議未差。小臣獨政未安。何以爲之。敢稟。傳曰。仍爲之。以李獻慶爲司諫。李謙彬爲獻納。高益擎爲掌令。金載華爲刑曹佐郞。具善復爲判尹。李兢淵爲齊陵別檢。趙德淵爲引儀。
정조 0년
兵批。行判書洪樂性式暇。參判鄭昌聖病。參議金普淳入直進。參知李義翊病。左副承旨兪彦鎬兼進。兵批啓曰。領中樞府事今方有窠。行判中樞府事李溵。依例從座目陞付之意。敢啓。傳曰。知道。奉朝賀單金致仁。領府事單李溵。副護軍李潤禧。副司直李東顯李坪。
정조 0년
徐有防。以兵曹言啓曰。依傳敎。武藝別監田春遇等十名。各決棍十五度之意。敢啓。傳曰。知道。
정조 0년
金鍾秀。以兵曹言啓曰。卽伏見統制使李邦綏。水操後舟師所屬各邑鎭軍器什物點閱執頉啓本。則固城熊川安骨等邑鎭外。有些少執頉之物。而其所破傷。不過一時修改之物件。則不卽修補。致有此執頉之擧。其在戎政。誠甚疎虞。常時不能申飭之責。在所難免。統制使李邦綏。當該守令邊將。推考警責。何如。傳曰。允。
정조 0년
傳于徐有防曰。順天前府使金若行。東萊前府使金悌行。所犯事係不法。卽爲拿處。判義禁出仕後。嚴問口招。登對以奏。
정조 0년
徐有防。以義禁府言啓曰。李弘濟勿限年定配事。承傳啓下矣。李弘濟全羅道海南縣。勿限年定配。而以承傳內辭意。具罪目。依例發遣府羅將。押送配所。何如。傳曰。允。
정조 0년
以校理金觀柱朴天衡。副校理李儒慶沈有鎭。修撰李魯述金履正。副修撰吳大益尹行修等。牌不進。罷職傳旨。傳于徐有防曰。只推。更爲牌招。
정조 0년
徐有防啓曰。戶曹判書鄭弘淳。依下敎來侍矣。傳于徐有防曰。戶判與坐直承旨。入侍。
정조 0년
大司憲徐有隣。掌令具修溫。獻納李坪。校理朴天衡李儒慶。副校理沈有鎭。修撰金履正。修撰李魯述。副修撰吳大益。副修撰尹行修啓曰。請和緩爲先削去其號。依律處斷。又啓曰。請豐川府付處罪人韓翼謩遠竄。又啓曰。請平海郡付處罪人金相福。爲先遠竄。又啓曰。請黑山島定配罪人金龜柱。依律處斷。以上措辭見上。答三司曰。不允。
정조 0년
大司憲徐有隣。掌令具修溫。獻納李坪啓曰。請巨濟府荐棘罪人尹養厚。亟令王府。拿鞫嚴問。快正王法。又啓曰。請穩城府定配罪人趾海。濟州牧定配罪人纘海。更令王府。拿鞫嚴問。快施當律。又啓曰。請薪智島定配罪人敬彬。熊川縣定配罪人成運。亟令王府。更爲拿鞫得情。又啓曰。請還寢尹象厚放歸田里之命。仍施絶島定配之典。又啓曰。請洪樂任亟命王府。拿鞫嚴問。以上措辭見上。答兩司曰。不允。
정조 0년
掌令具修溫啓曰。請大靜縣爲奴罪人金壽賢。依律處斷。又啓曰。請鏡城府定配罪人洪述海。拿鞫嚴問得情。又啓曰。請副司直洪龍漢。遠地定配。又啓曰。請爲奴罪人河翼龍金重得。亟命王府。拿鞫得情。快正王法。又啓曰。請放逐罪人安大濟。更令王府。拿鞫得情。又啓曰。請權正欽。卽令王府。拿鞫嚴問。又啓曰。請朔州府定配罪人若淵。更令王府。拿鞫得情。又啓曰。請河東府定配罪人李克生。依律處斷。以上措辭見上。答府曰。不允。
정조 0년
獻納李坪啓曰。請南海縣圍籬安置罪人具庠。更令王府。嚴鞫得情。快正王法。又啓曰。請大靜縣爲奴罪人金壽賢。更令王府。拿鞫嚴問。依律處斷。又啓曰。請旌義縣荐棘罪人尹泰淵。亟令王府。拿鞫嚴問得情。快正王法。又啓曰。請爲奴罪人河翼龍金重得。亟命王府。拿鞫得情。快正王法。又啓曰。請權正欽亟命王府。拿鞫嚴問。已上措辭見上。又啓曰。翔雲之亘古所無之惡逆。不得施孥戮之典。與憤愈激。其子與弟。殆同無故之人。尙今偃處者。其可曰。國有法乎。請翔雲之子與弟。令該曹問名。遠地定配。又啓曰。掌令李弘濟。今是養厚門客。踪跡閃倐。幸以漏網之魚。欲爲欺人之術。投進一疏。將掩其跡。如此之類。不可置之於侍從之列。請掌令李弘濟。亟施改正。放逐鄕里。答府曰。不允。李弘濟事。改正依啓。而投畀之律。不用於弘濟。將用於何處乎。旣以逆邊嚆矢。屢敎於筵中。則身爲執法之臣。只請放逐。莫曉其爲當也。
정조 0년
領中樞府事金致仁箚曰。伏以臣於復命之日。猥蒙賜對逖違戀結之餘。獲伸瞻天之願。區區下忱。不勝歡滿。雖卽日退塡溝壑。更有何憾。伏見日昨所下傳敎。以使事告竣。特施賞典。便蕃之錫。首及於臣。臣且惶且愧。不知爲喩。銜命跋涉。是固常分臨事周旋。曾無容力。免罪爲幸。何功可言。古之明主。嚬笑猶惜。況此厚賞。寧容濫加。敢望亟收成命。以安私心焉。抑臣之至情苦懇。曾於樞銜冒肅之時。略已仰陳。聖明亦必記有之矣。噫。臣之經事先朝。三十年所矣。生成全保。受恩如天。畢境許退。尤係曲遂。惟期抱持感戴。以畢餘生。乃殿下起臣於朝籍之外。授臣以專對之任。以臣自來情踪。豈有可論於去就。而第此使命。實關先大王終事。尺寸自效之道。亦或在此。臣遂不敢終辭。抗顔冐赴。王靈所曁。幸免僨事。今則靡盬之役已畢。而乞身之情益急。伏惟聖明臨御。無微不遂。如臣不肖。亦陶甄中一物。豈忍使之終枉其性。而不爲之垂憐乎。反面之對。嚴未敢請。隱忍多日。寤寐耿耿。今始疾聲哀籲於天地父母之前。伏乞聖慈。追先朝旣許之殊恩。念賤臣宜退之危蹤。還臣三字之銜。俾得沒齒於畎畝。則實殿下終始之大恩也。臣無任涕泣祈祝之至。答曰。省箚具悉卿懇。卿以先朝舊臣。豈辭於專對之責哉。今番使事。視古尤重。以故赴燕。俾卿萬里銜命。行獨利旋。嘉卿之勞而感卿之心。今則使事旣訖。卿懇又至。何不曲諒乎。所請特允。卿須體此慇懃之意。優閑調養。以時起居。毋墜舊典。仍傳于徐有防曰。此批答。遣史官。傳諭于前領府事。
정조 0년
江原監司金夏材疏曰。伏以日月易邁。虞卒已畢。哀慕想益靡極。縟儀荐擧。聖孝彌光。輿情普切愴欣。噫。今年凶逆。層生疊出。往牒之所罕。天討斯赫。䲷獍盡戮。綸音誕宣。國勢奠安。是誠宗社臣民莫大之幸。仍伏念臣。猥以庸陋。謬膺重寄。六朔居官。一味尸素。重以情病俱苦。非不欲殫竭圖報。而氣力不逮。接應甚艱。夙夜憂懼。如集于木。第惟奉審體重。秋巡日急。未敢自恤。强策登途。驅馳數日。觸冒風霧。添得毒感。外而寒熱交攻。內而塊癖衝亘。貼席叫楚。氣息凜綴。實無時月差復之望。欲遲留調治。則列邑之受弊非細。欲力疾前進。則中路之顚仆必至。故左右思量。計無所出。不得己扶舁徑還。一身狼狽。猶屬細故。而應行奉審。由此而愆期。災年民憂。由此而抛棄。虧分廢職。罪負大矣。玆敢短章呼籲。仰請處分。伏乞天地父母。俯垂鑑諒。亟命鐫遞臣職。仍治臣癏曠之罪。以幸公私。不勝大願。答曰。省疏具悉。此時關東按道之臣。豈可輕遞。卿其勿辭。調理察任。
정조 0년
丙申九月十三日辰時。朝上食陪祭入侍時。左承旨鄭民始。右承旨金鍾秀。左副承旨兪彦鎬。右副承旨徐有防。同副承旨尹弘烈。假注書徐龍輔。記注官金鳳顯。記事官卜台鎭。以次陪進。上具衰服。詣孝明殿東階板位上西向立。贊儀讀笏記。左通禮啓請跪俯伏哭。上跪俯伏哭。在位者皆俯伏哭。左通禮啓請止哭四拜。上止哭四拜。詣盥洗位北向立。有防沃水。弘烈承水。民始進巾。鍾秀受巾。上詣尊所西向立。鍾秀奉盞。有防擧羃酌酒。上詣香案前北向跪。民始奉香。弘烈奉爐。上三上香。有防進盞。上受以授彦鎬。彦鎬跪受以授薛里。薛里奠盞。連奠三盞訖。上俯伏興。降復位俯伏哭。在位者皆俯伏哭。內侍進茶。上止哭還齋殿。諸臣以次泿出。
정조 0년
丙申九月十三日申時。上御尊賢閣。藥房副提調持湯劑入侍時。副提調洪國榮。假注書柳孟養。記注官金鳳顯。記事官卜台鎭。醫官慶絢。以次進伏訖。絢奉湯劑進前。上進御。上曰。藥房都提調。提調率醫官入侍。都提調鄭存謙。提調徐命善。醫官慶絢吳道炯徐命緯。進前。存謙曰。逢今日行酌獻禮。孝思伏想益復罔極。此時。聖體。若何。上曰。一樣矣。存謙曰。王大妃殿氣候。若何。上曰。一樣矣。存謙曰。惠慶宮症候。若何。上曰。尙未顯差矣。粟米飮進服後頗煩燥。不可更進。更議他湯劑。可也。絢曰。症候。似是膈氣凝滯之症也。臣等。與他醫相議。則降氣湯姑爲進服。爲好云矣。上曰。惠慶宮進服粟米飮。今姑停止。降氣湯本方中。加人蔘吉更陳皮各二錢。五貼爲先製入。出榻敎。上曰。昨日備忘記。外人何以言之。存謙對曰。今日諸臣皆曰。益知其所不知。皆以爲灑落矣。存謙。請診。上曰。置之。命退去。諸臣以次出。
정조 0년
丙申九月十三日酉時。上御興政堂。坐直承旨戶判兵曹入直堂上。同爲入侍時。右副承旨徐有防。行戶曹判書鄭弘淳。兵曹參議金普淳。假注書徐龍輔。記注官金鳳顯。記事官卜台鎭。以次進伏訖。命書傳敎曰。武藝別監。不但掖隷。卽自行伍而抄定者。則紀律兼焉。許多守門之人。專不致勤。雜人往來。無異街路。此不過中官奴隷縱撗之故。渠輩不敢禁戢之致。此等武藝別監。不可不嚴處。當該別監。令騎堂査出。爲先從重決棍。上曰。騎堂旣承下敎。於廣達門外。各別決棍。可也。普淳承命先退。命戶判進前。上曰。勅行在近。館所不可不及時修理。卿其留意否。弘淳曰。方欲修理矣。弘淳曰。排設房書房色所用毛方席踏掌等件素色。在前以白狐皮爲之。丁丑因下敎。以素狐皮爲之。今番則何以爲之乎。上曰。以赤狐皮爲之。出擧條。弘淳先退。命書傳敎曰。以弘濟之名。而在邸之時。受困於逆邊者。尙今齒酸。雖與成運。煞有輕重。而不爲拿鞫。直令發配。於渠。寬典之寬典。況易晦者義理。當此兩斥之日。尤豈不存羸豕之戒於授受之大義乎。李弘濟勿限年定配。又命書傳敎曰。獻納李坪。大有擬律不審之失。遞差。以刑曹政院書吏啓目。命書傳敎曰。近來凡干公事之不成貌樣。專由於政院書吏之致。而以朝報事言之。該吏之鈍筆。自上豈不知之。而敢如是游辭乎。其所嚴問者。卽渠之不告官申飭事及果有不及之嘆。則雖本院書寫。豈無變通之道者也。幺麽下吏。傳敎嚴問。焉敢若是納供乎。堂陛不嚴極矣。極爲駭然。嚴杖後。畿邑徒一年定配。以懲他頑不知戢之吏。承史以次退出。
정조 0년
丙申九月十三日酉時。上御尊賢閣。都承旨入侍時。都承旨洪國榮。假注書柳孟養。記注官金鳳顯。記事官卜台鎭。以次進伏訖。上曰。鶴城君待令於閤外。國榮曰。畿伯以直宿未罷。巡審之行。姑未發云矣。上曰。畿伯巡歷。依例爲之。出傳敎上曰。酌獻禮與朔望祭。有異下敎。而旣有前兵判所奏。兵判勿推。出榻敎命退去。諸臣以次出。
정조 0년
都承旨洪國榮藥院直宿。左承旨鄭民始坐。右承旨金鍾秀坐直。左副承旨兪彦鎬坐。右副承旨徐有防坐直。同副承旨李鎭衡在外。注書二員未差。假注書柳孟養藥院直宿。徐龍輔仕直。事變假注書宋俊載仕。
정조 0년
藥房都提調鄭存謙。提調徐命善。副提調洪國榮啓曰。伏未審夜間。聖體。若何。連日憂遑之餘。寢膳諸節。不瑕有損乎。王大妃殿氣候。何如。惠慶宮症候。昨日湯劑進服後。其有差勝之勢乎。令醫女趁早入診。爲宜。臣等。不任終宵憂慮。敢此問安。竝爲仰稟。答曰。知道。待下敎。入侍。
정조 0년
大殿王大妃殿惠慶宮中宮殿。政院口傳朝問安。答曰。知道。
정조 0년
王大妃殿惠慶宮中宮殿。藥房。口傳問安。答曰。知道。
정조 0년
大殿王大妃殿惠慶宮中宮殿。政院藥房口傳夕問安。答曰。知道。
정조 0년
徐有防啓曰。左議政金尙喆。右議政鄭存謙。依下敎。來待矣。傳于徐有防曰。大臣右承旨。入侍。奉朝賀如留在。同爲入侍。
정조 0년
徐有防啓曰。禮曹判書鄭尙淳。依下敎。來待矣。傳于徐有防曰。入侍。
정조 0년
又啓曰。北評事沈豊之。依下敎。來待矣。傳于徐有防曰。入侍。
정조 0년
傳于鄭民始曰。都監郞廳。金奎祥之外。豈無他人。而每以都監郞廳懸頉。監軍合可點之人。武士偏着。兵曹佐郞金奎祥。都監郞廳汰去。
정조 0년
傳于金鍾秀曰。此後大小科入格試券。一竝謄置冊子事。分付禮曹。
정조 0년
兪彦鎬啓曰。以校理金觀柱。副校理李儒慶沈有鎭。修撰李魯述金履正。副修撰吳大益尹行修。校理朴天衡等。再牌不進。罷職傳旨。傳曰。只推。更爲牌招。
정조 0년
徐有防啓曰。以校理朴天衡。副校理李魯述沈有鎭。副修撰李儒慶。牌不進。罷職傳旨。傳曰。只推。待明朝。更爲牌招。
정조 0년
鄭民始。以義禁府言啓曰。順天前府使金若行。東萊府使金悌行等。嚴問口招。登對以奏事。傳旨啓下矣。金若行下去慶尙道河東地。金悌行下去江原道平康地云。依例發遣府書吏。竝拿來。何如。傳曰。允。
정조 0년
徐有防。以吏批言啓曰。玉堂多窠。今當差出。而曾經之人。或在違牌坐罷中。或在解由未出中。無以推移備擬。合有變通之道。何以爲之。敢稟。傳曰。敍用。解由勿拘。
정조 0년
傳于金鍾秀曰。坐直承旨。入侍。
정조 0년
有政。吏批。判書李重祜服制。參判徐浩修進。參議未差。左副承旨兪彦鎬進。吏批啓曰。判書李重祜式暇。參議未差。小臣獨政未安。何以爲之。敢稟。傳曰。仍爲之。又啓曰。玉堂多窠。今當差出。而擬望之人乏少。相避外任。竝擬。何如。傳曰。允。申思運爲應敎。李在學朴天衡爲校理。李魯述沈有鎭爲副校理。趙時偉鄭宇淳爲修撰。李義鳳李儒慶爲副修撰。鄭文在爲尙依主簿。
정조 0년
兵批。行判書洪樂性式暇。參判鄭昌聖病。參議金普淳入直進。參知李義翊病。左副承旨兪彦鎬進。副司直尹弘烈朴天衡金觀柱李儒慶沈有鎭。副司果李魯述全履正吳大益尹行修。判府事單李益炡。
정조 0년
徐有防。以刑曹言啓曰。因臺啓。惡逆罪人翔雲子與弟。遠地定配事。命下矣。翔雲弟翼雲䎘雲。曾已發配。翔雲子樂莘去處。捉致其奴査問。則時在京畿廣州地云。令該道道臣。定配所。卽爲押送事。發關分付之意。敢啓。傳曰。知道。
정조 0년
鄭民始。以備邊司言啓曰。禮部咨文中。今番勅使乘輿一節。有禁止之令矣。勅使果以鞍馬上來。則遠接使及三道道臣。亦不可循例乘轎。以此意豫爲分付。何如。傳曰。允。嚴飭儐臣及道臣。無使隣國人之窺我朝廷之紀綱。
정조 0년
大司憲徐有隣。掌令具修溫。獻納李謙彬啓曰。請巨濟府荐棘罪人尹養厚。亟令王府。拿鞫嚴問。快正王法。又啓曰。請穩城府定配罪人趾海。濟州牧定配罪人纘海。更令王府。拿鞫嚴問。快施當律。又啓曰。請薪智島定配罪人敬彬。熊川縣定配罪人成運。亟令王府。更爲拿鞫得情。又啓曰。請洪樂任。亟令王府。拿鞫嚴問。措辭見上答兩司曰。不允。
정조 0년
掌令具修溫啓曰。請大靜縣爲奴罪人金壽賢。依律處斷。又啓曰。請鏡城府定配罪人洪述海。拿鞫嚴問得情。又啓曰。請副司直洪龍漢。遠地定配。又啓曰。請爲奴罪人河翼龍金重得。亟命王府。拿鞫得情快正王法。又啓曰。請放逐罪人安大濟。更令王府。拿鞫得情。又啓曰。請權正欽。卽令王府。拿鞫嚴問。又啓曰。請朔州牧定配罪人若鍊。更令王府。拿鞫得情。又啓曰。請河東府定配罪人李克生。依律處斷。又啓曰。請罷乙未五月庭試榜。以上措辭見上答府曰。不允。又啓曰。新除授掌令高益擎。時在全羅道長興地。請斯速乘馹上來事。下諭。答曰。依啓。
정조 0년
獻納李謙彬啓曰。請南海縣圍籬安置罪人具庠。更令王府。嚴鞫得情。快正王法。又啓曰。請大靜縣爲奴罪人金壽賢。更令王府。拿鞫嚴問。依律處斷。又啓曰。請旌義縣荐棘罪人尹泰淵。亟令王府。拿鞫嚴問得情。快正王法。又啓曰。請爲奴罪人河翼龍金重得。亟命王府。拿鞫得情。快正王法。又啓曰。請權正欽。亟令王府。拿鞫嚴問。又啓曰。請翔雲之子與弟。令該曹問名。邊遠定配。又所啓。李弘濟地旣卑微。跡又閃倏。蝨附逆邊。甘作嚆矢。暗地紏結。亦一成運。而敢懷欺世之計。投進一疏。弘掩其跡。究厥所以。尤極巧惡。當此鋤治凶黨之日。窮匈情節。不卽盤問。直爲發配。揆以王章。失之太寬。請海南定配罪人李弘濟。亟令王府。拿鞫嚴問。又所啓。李弘濟罪惡。何等重大。而逆邊嚆矢之敎不細。請前獻納李坪。爲先罷職。又所啓。新除授司諫李獻慶。時在京畿龍仁地。斯速乘馹上來事。下諭。答院曰。不允。翔雲子與弟事。李枰事。下諭事。依啓。
정조 0년
丙申九月十四日辰時。上御興政堂。右承旨左右相。同爲入侍時。左議政金尙喆。右議政鄭存謙。右承旨金鍾秀。假注書徐龍輔。記注官金鳳顯。記事官卜台鎭。以次進伏訖。尙喆曰。日間。聖體。若何。上曰。一樣。尙喆曰。王大妃殿氣候。何如。上曰。一樣。尙喆曰。惠慶宮患候。何如。上曰。尙未快復矣。尙喆曰。明日次對。何以爲之乎。上曰。依定式。爲之。尙喆曰。諸道舊還。每年自廟堂酌定石數。而昨年則以十萬石分排矣。今年穡事。又未免失稔。依昨年所定。十萬石。參酌分排乎。上曰。右相之意。何如。存謙曰。臣等。自外已爲相議。而依昨年所定石數。則似無盈縮矣。上曰。明日次對。稟處。可也。上曰。關東年事。不至於設賑之境耶。尙喆曰。似不至設賑矣。上曰。關東伯之疏批。亦專爲民事。豈不行公乎。尙喆曰。聞方求遞。旣承此批旨。宜不敢復事引免矣。上曰。申飭行公。可也。出擧條上曰。北關民事。可悶。來頭其將設賑。當送御史否。尙喆曰。臣等。亦有相議事。方欲仰稟。今承下敎。實仰聖慮之及此矣。雖有道臣。極北監賑。何能終始親監乎。雖欲別遣御史。徒貽民邑之弊。若以監市北評事。仍察北關賑政。則似爲便當矣。右議政鄭存謙曰。評事。例兼監市御史。而設賑則在於歲後。仍留監賑。曾亦有例矣。尙喆曰。依此擧行乎。上曰。依爲之。出擧條尙喆曰。瀋陽咨文。今已出來。而以爲皇旨內。一則勅使乘轎切禁。一則不得濫受禮弊事矣。若勅使入我境之後乘馬。則我國之儐使。亦不可乘轎。此則令廟堂。稟定似好矣。上曰。事勢似然。稟定。可也。尙喆曰。勅使入來後。當由崇政殿入魂殿。而泰寧門前路甚挾窄。若由資政門。多設帷帳。引入魂殿則似好矣。上曰。予意亦然矣。命左右相。先退。命書傳敎曰。旣有所失。廉防宜顧。違牌玉堂。一倂許遞。政官牌招開政。上曰。左副承旨。入侍。賤臣承命而出。與左副承旨兪彦鎬。進伏。鍾秀先退。上曰。遠路無恙往返乎。彦鎬曰。伏蒙聖澤。善爲往返矣。命書傳敎曰。北評事沈豊之。旣命監賑之任。亦有下敎者。其令入侍。不多日內辭朝。又命書傳敎曰。儀注。有下詢事。迎勅時諸般儀注草本。禮判持而入侍。又命書傳敎曰。左承旨。馳詣宗廟。左副承。旨馳詣徽寧殿延福殿。右承旨。馳詣景慕宮。奉審祭物祭器祭井及諸執事進排官。摘奸以來。右副承旨。馳詣文廟懿昭廟儲慶宮毓祥宮奉番。焚香官及官隷。摘奸以來。又命書傳敎曰。騎馬六匹。立之。史官二員。待令。上曰。奉番承旨。不可一時出去。分作二次出去。可也。命退。承史以次退出。
정조 0년
丙申九月十四日辰時。上御尊賢閣。都承旨入侍時。都承旨洪國榮。假注書柳孟養。記注官金鳳顯。記事官卜台鎭。以次進伏訖。國榮曰。同副承旨尹弘烈有實恙。夙夜之任。實難行公云矣。上曰。同副承旨有實恙云。許遞。其代。前承旨李鎭衡除授。其令催促上來。出傳敎命退去。諸臣以次出。
정조 0년
丙申九月十四日未時。上御尊賢閣。禮判北評事。同爲入侍時。禮曹判書鄭尙淳。北評事沈豊之。左副承旨兪彦鎬。假注書徐龍輔。記注官金鳳顯。記事官卜台鎭。以次進伏訖。上曰。評事老母之年。幾何。豊之曰。方六十七歲矣。上曰。北道監賑。當爲幾朔。豊之曰。麥秋後。畢賑。故臣則當於明年八月間。上來矣。上曰。老親之下。情理似難矣。命豊之先退。命尙淳讀草儀注。上曰。正書儀注。賻物之物字。落漏矣。尙淳曰。臣有不察之失。惶恐待罪矣。彦鎬曰。莫重正書儀注。有一字落漏處。禮堂難免不察之失。推考。何如。上曰。依爲之。出擧條尙淳曰。動駕時闕門取稟。例自兵曹擧行。而臣曹今方磨鍊儀注。故敢此仰達矣。景慕宮還安後。自上詣昌德宮時。當以何門磨鍊。而重試畢試後還宮時。亦由何門乎。敢稟。上曰。以弘化門。擧行。還宮時。以敦化門磨鍊。可也。出擧條尙淳曰。今番庭試。殿試時。文科則懸題於明政殿。武試則設場於春塘臺事。旣有成命矣。重試處所。亦依此磨諫乎。敢稟。上曰。依此爲之。可也。出擧條尙淳曰。景慕宮還安後。懿昭廟移奉一節。當爲涓吉擧行。而若依常時移還安例擧行。則只行告由還安祭。若具儀衛移奉。則神輦陪衛等節。亦當磨鍊矣。何以爲之乎。敢稟。上曰。依常時移還安例爲之。可也。出擧條尙淳曰。彰義宮所奉大行朝影幀。移奉於懿昭廟前奉處事。旣有三月所下傳敎矣。移奉時擇日。以何間擧行。而儀節亦何以磨鍊乎。敢稟。上曰。待祔廟後。與奉寧殿影幀移奉時。同爲奉安。以此知悉。可也。出擧條尙淳曰。景慕宮移奉時。告由祭及還安祭。俱以親臨磨鍊。而時刻則以隨時推擇擧行乎。上曰。依爲之。出擧條尙淳曰。景慕宮移奉告由祭及還安祭親行時。親臨省牲。當爲磨鍊。亦當有諸享官肄儀之節。而其日詣本宮後。仍爲行祭。則事勢窘速。無以分排磨鍊。何以爲之乎。敢稟。上曰。省牲則亞獻官先詣爲之。肄儀諸享官。未明時擧行。可也。尙淳曰。今春增廣初試榜目啓下。然後當付會試。而尙未啓下。何以爲之乎。上曰。承宣出去後。卽爲入啓。可也。命退。諸臣以次退出。
정조 0년
丙申九月十四日申時。上御尊賢閣。藥房副提調持湯劑入侍時。副提調洪國榮。假注書柳孟養。記注官金鳳顯。記事官卜台鎭。醫官慶絢。以次進伏訖。絢奉湯劑進前。上進御。命退去。諸臣以次出。
정조 0년
丙申九月十四日酉時。上御尊賢閣。坐直承旨入侍時。右副承旨徐有防。假注書徐龍輔。記注官金鳳顯。記事官卜台鎭。以次進伏訖。命書傳敎曰。政注。何等審愼處。則許遞之玉堂。以遞差懸注。豈其疲於啓辭之多。而未及照察乎。吏曹參判徐浩修。從重推考。上曰。宣傳官一員。入侍。賤臣承命而出。與宣傳官田佐顯進伏。上曰。汝是罰直宣傳官乎。佐顯曰。然矣。上曰。罰直諸武士。兵書。幾許讀之。佐顯曰。所講冊。卷數之小者。已盡讀之。卷數之多者。姑未盡讀矣。命書傳敎曰。不通武士之能讀間罰直者。謂其所講之卷能讀也。今聞武士不知此意。如六韜孫武子。則二三卷亦爲誦讀云。殊非傳敎之本意。以此皆令知悉。只所講之卷。能讀後。草記。命退。諸臣以次退出。
정조 0년
都承旨洪國榮藥院進。左承旨鄭民始坐直。右承旨金鍾秀坐。左副承旨兪彦鎬坐。右副承旨徐有防坐直。同副承旨李鎭衡在外。注書二員未差。假注書柳孟養仕。徐龍輔仕直。事變假注書宋俊載仕。
정조 0년
都提調鄭存謙。提調徐命善。副提調洪國榮啓曰。伏未審夜間。聖體。若何。連日侍湯之餘。寢膳諸節。不瑕有損乎。王大妃殿氣候。何如。惠慶宮症候。湯劑進服後。其有差勝之勢乎。令醫女趁早入診。爲宜。臣等。不任終宵憂慮。敢此問安。竝爲仰稟。答曰。知道。待下敎。入侍。
정조 0년
王大妃殿惠慶宮中宮殿。藥房口傳朝問安。答曰。知道。
정조 0년
徐有防啓曰。以沈有鎭等。違牌傳旨。傳于徐有防曰。只推。更爲牌招。
정조 0년
鄭民始。以弘文館言啓曰。新除授應敎申思運。時在忠淸道洪州地。修撰趙時偉。時在平安道龍岡縣任所。副修撰曺遠振。時在京畿驪州地。經筵入番事緊。請竝斯速乘馹上來事。下諭。傳曰。依啓。
정조 0년
徐有防。以禮曹言啓曰。今此勅使時各樣儀註。問禮官出去。令兵曹。別定禁軍騎撥。罔夜下去。問禮官所到處。傳給。何如。傳曰。允。
정조 0년
吏曹口傳政事。尹長烈爲鏡城判官。
정조 0년
傳于兪彦鎬曰。明日朝廷問安。勿爲之。
정조 0년
又以吏曹言啓曰。造紙署別提兪彦鎬呈狀內。身病甚重。勢難察任云。今姑改差。何如。傳曰。允。
정조 0년
副摠管鄭履煥疏曰。伏以今者纂輯之命。甚盛擧也。其將破奸賊之頭顱。定一國之是非。使倫常揚於宇宙。義理昭如日星。直與先朝闡義昭鑑。竝美匹休而傳之千萬代者。夫孰敢曰。不可哉。第臣於此。別有區區愚見。敢此仰陳焉。噫。前後鞫獄。論其巨魁。卽一鳳漢。是已麟謙之跋扈。恒簡之妖惡。而鳳漢爲其根柢。德和之匈悖。應元之詬罵。而鳳漢爲其窩窟。惟此情節。殿下旣燭之矣。國人。皆知之矣。秉執請討。卽是三司之言責。處分權衡。惟在聖心之獨斷。而但其罪惡而尙未昭布。諸臣章疏。雖云臚列無餘。一張綸音。猶稽播告之脩。如此則將何以作爲斷案。著之刊冊。成一代之鑑。破後人之惑乎。今若略其大而存其小。捨其頭而執其尾。以爲苟簡了當之歸。則此書。有亦可也。無亦可也。烏在乎我聖上體春秋俱亂賊之義哉。臣雖甚不肖。決不敢奉承成命。自陷不誠實之科也。玆敢略陳短章。仰請處分。伏乞聖上。亟下綸綍。明正鳳漢之罪犯。俾得以奉行於撰輯之役。千萬幸甚。無批答。
정조 0년
掌令李弘濟疏曰。伏以皇穹不弔。賓馭莫攀。考妣如喪。臣民均慟。居諸遄邁。因山奄過。伏惟孝思。益復罔極。仍伏念臣自來情勢。實無束帶抗顔之望。而掌憲除旨。忽下於縮伏訟愆之中。臣且惶且感。罔知攸措。怵畏義分。章皇出肅。而因仍蹲冒。斷無是理。玆敢略入文字。粗暴情私。伏願聖明垂察焉。臣於年前。獲叨是職。妄論引儀趙榮約。而以不成言議。臺啓峻發。至被削版之典。臣到今追思。愧忸冞切。且有踪地之危苦者。夫榮約。泰億之從孫。厚賊之私人也。元來釁枳之蹤。遽爾吹噓拂拭。復置衣冠之列。雖是微官。實關公議。臣之一疏。蓋出於此而遣辭之際。只言其賦性之狂悖。行事之縱恣。別無拖及地說矣。伊日入時承旨。乃於奏對之際。敢售護黨之惡習。强援復官之逆相。隱然有構捏臣身之意。其心術之不正。筵體之無嚴。莫此爲甚。設令臣疏。顯有擠斥廢族之意思。職在惟允者。何敢以言外之旨。肆然陳達。以爲傾軋之計哉。當是時也。厚賊嚬笑之間。殺活立判。而如臣之愚騃妄率。甘自得罪於彼。所以承順厚賊之風旨。而直欲驅臣於罔測之地也。幸賴聖明之俯燭。僅免鈇銊之嚴誅。而聽聞所及。不覺骨寒而心顫也。何幸乾道孔昭。義理不泯。巨魁旣勘當律。餘黨想或小戢。至於當該承旨。營護凶孼之罪。不可不査現重繩。以爲嚴堤坊。杜後弊之道。而恐有反罵之嫌。敢效自引之義。伏願聖上。俯賜鑑諒。亟削臣職名。仍降威罰。以快人心。俾安私分。千萬幸甚。臣於乞免之章。略附沐浴之義。嘻噫痛矣。亂臣賊子。何代無之。而豈有如今日之式繁其徒。指不勝屈哉。莾操懿溫貫千億所無之惡。而今番諸賊之惡。有浮於莾操懿溫。耇輝鏡夢。亘古今莫大之逆。而今番群兇之逆。殆甚於耇輝鏡夢。天何故生此許多妖孼。以亂我聖朝淸明之治哉。太陽光臨。魑魅莫逃。乾斷廓揮。霜雪無私。前後鞫案。端緖畢露。大小諸逆。次第伏法。至有上告下布之擧。輿情之憤菀。從此小洩。宗社之慶幸。庶幾無彊。而第伏念天地之大。不能無憾。日月之明。猶未盡燭。逆謙之母。偃處地上。賊向之子。假息宇內。已是失刑之大者。若夫養厚兼濟之爪牙於厚賊。泰淵章吾之羽翼於厚賊者。亦且一何寬貸。未加顯戮。是豈群下之所以仰望於殿下者哉。伏願殿下。亟加三思。凡係逆黨之尙在薄勘者。一竝施其當律。一以雪神人之憤。一以爲國家奠安之謨焉。且伏念惟我殿下。新服丕基。遹追先志。雖在哀疚攀擗之中。而克懋彰彈黜陟之政。翦除逆黨。肅淸朝著。環東土數千里。愚夫愚婦。孰不翹首跂足。想望至治也哉。是以芻蕘之說。無不採納。臺閣之言。罔不翕受。其於嚴懲顯討之典。屈法伸恩之際。處分嚴正。辭旨懇惻。動合天理。普洽人情。臣於此。有以見聖學高明。無施而不得其當也。第念鳳漢之尙今容貸。臣實訝之。蓋鳳漢罔赦之罪。已悉於前後請討之章。臣不必枚擧疊床。以慼我殿下至仁至慈之心。而顧其負犯至重。昭布四方之耳目。則正所謂國人皆曰。可殺者也。殿下每於此等之言。輒下非常之敎。惻怛之意。哀痛之情。藹然於絲綸之間。今日北面於殿下者。孰不欲仰體聖念。贊揚惇親之化。而罪大惡極。輿憤愈激。則其於一國共公之論。何哉。玆敢不避斧鑕。敢陳愚見。伏願殿下。穆然深思。亟賜處分焉。抑臣有區區淺見。我朝數百年來。鎭安人心。維持世道者。只是戊己辛壬義理也。爲人臣子者。不知戊己辛壬之義理則是夷狄也。禽獸也。不幸亂逆。近出世族。相簡恒烈之密發凶論。而戊己之義理幾晦。厚謙麟漢之沮遏代聽。而辛壬之義理幾墜。驅一世簪纓之家。殆入於夷狄。禽獸之城。此臣所以尤爲痛惜者也。何幸一宮僚之竭誠保護。一重臣之先聲懲討。而一脈義理。煥然復明。危懼之人心。庶可因此而鎭安。陷溺之世道。庶可賴此而維持。苟非染跡於凶徒逆黨者。則庶或不迷於定趨向之方矣。況我殿下。以英睿出天之姿。闡經傳義理之蘊。凡在繼志述事之方。崇儒重道之誠。節財愼賞之規。遵典革弊之政。莫非義理上出來。則義理二字。實是今日出治之本也。當此大有爲之時。政宜君臣上下凝神勵精。商確乎廟謨。講究乎民瘼。以恢光我先大王遺大投艱之業。而徒以醜類之尙存。公車日積。臺紙倥傯。上而至尊。疲於應接。而言官趨於波蕩。朝著之鎭靖無期。時象之和平未易。殿下如或念及於此。則不待臣言之畢。而亦將惕然奮發。竝賜處分。以致一世維新之美矣。古聖有言曰。大勇者。義理之怒也。伏願殿下。更加三思。以義理之大勇。而攘除醜類。以義理之大勇。而掃淸區宇。則宗社幸甚。臣民幸甚。無批答。
정조 0년
丙申九月十五日午時。上御尊賢閣。藥房三提調。持湯劑入侍時。都提調鄭存謙。提調徐命善。副提調洪國榮。假注書柳孟養。記注官金鳳顯。記事官卜台鎭。醫官慶絢。以次進伏訖。存謙曰。夜間。聖體。若何。上曰。一樣矣。存謙曰。聞醫女言。則惠慶宮症候少勝。而湯劑順下云。不勝慶幸矣。上曰。今日少有差勝之勢矣。上曰。右相有子乎。存謙對曰。有一子矣。絢奉湯劑進前。上進御。命退去。諸臣以次出。
정조 0년
都承旨洪國榮藥院直宿。左承旨鄭民始坐。右承旨金鍾秀坐。左副承旨兪彦鎬坐直。右副承旨徐有防坐直。同副承旨李鎭衡在外。注書二員未差。假注書柳孟養藥院直宿。徐龍輔仕直。事變假注書宋俊載仕。
정조 0년
都提調鄭存謙。提調徐命善。右副承旨徐有防啓曰。伏未審夜間。聖體。若何。連日侍湯之餘。寢膳諸節。不瑕有損乎。王大妃殿氣候。何如。惠慶宮症候。湯劑進服後。其有差勝之勢乎。令醫女趁早入診。爲宜。臣等。不仕終宵憂慮。敢此問安。竝爲仰稟。答曰。知道。待下敎入侍。宜矣。大殿王大妃殿惠慶宮中宮殿。政院玉堂。口傳朝問安。答曰。知道。
정조 0년
傳于金鍾秀曰。軍士房承旨持直赴記。入侍。
정조 0년
傳于兪彦鎬曰。藥房。入侍。
정조 0년
金鍾秀。以兵曹言啓曰。今九月十七日。武臣堂上祿試射日次。而當此藥院直宿之時。有不敢循例擧行。以無故日退行之意。敢啓。傳曰。依例爲之。
정조 0년
大司憲徐有隣。掌令具修溫。獻納李謙彬。校理李在學。修撰鄭宇淳所啓。和緩與厚謙。前後聲討。已盡其窮凶極惡之罪。凡在血氣之倫者。莫不切齒痛心。而其內外相應。排布經營。潛售凶圖。危逼聖躬者。莫非和緩之爲窩主。而厚謙雖命置法。和緩爵號自如。尙逭王章。輿情憤鬱。久而益激。請和緩爲先削去其號。依律處斷。又啓曰。昨冬國家安危之機。至今追思。尙覺懍然。苟有體國大臣。則雖非上敎。固當直請聽政。而伊時首相韓翼謩。徒畏麟賊之氣焰。罔念國勢之岌嶪。不體上敎。徒事彌縫。使宗國大計。幾致難言之境。論其罪負。不可付處止。請豐川府付處罪人韓翼謩遠竄。又啓曰。付處罪人金相福。以天性妖邪之性。具萬古霄小之行。斷其平生。直一鳳漢之影子也。蝨付狐媚之態。人不忍正視。趨勢射利之跡。世自有公案。鳳漢之勢掀天。而相福爲其狎客死士。鳳漢之眼無君。而相福爲其腹心爪牙。指忠爲逆。指逆爲忠。嫉視士流。如復私讎。眞與麟謙恒簡輩。肚腸相連。打成一團。其居相職也。荐剡取捨。先承鳳漢之氣旨。又聽麟謙之指揮。使賊勢鴟張。凶謀益肆者。皆相福之所贊助。而昨冬徐命善疏出之後。宋瑩中深文之說。稱以所見無異同。麟漢不必知之說。謂以語脈不如此。至於命讀叡章之時。敢請中間傳說之査問。至下中官拿鞫之聖敎。雖其成命還寢。而相福之包藏禍心。昭然難掩。若翔雲之換父易祖。乃人倫之大變。而相福實自主張。滅絶天常。萬戮難逭。而畢竟雲賊之妖惡。亦出於相福之釀成。以雲招中疏草一本。送子領府事云云觀之。爛嫚和應。灼然可知。逆雲旣已伏法。而相福爲晏然者。揆以王章。寧有是理。今以筵話前說。論相福之罪者。直是緦功之察耳。且麟謙雲諸賊。亘古所無之惡逆。而拘於平法之新令。孥戮之典。不得快施。興情之憤鬱。去而愈激。況相福本以洪家之人與此三賊。凶謀祕計。無不參涉則到今罪名。只於付處薄勘而止。則豈可曰。國有法乎。請平海郡付處罪人金相福爲先遠竄。答三司曰。不允。
정조 0년
大司憲徐有隣。掌令具修溫。獻納李謙彬所啓曰。尹養厚之於厚賊。締結綢繆之狀。固已狼藉難掩。而到今彰著之罪犯。尤有所萬萬驚憤者。其窮凶情節之究覈處斷。不容少緩。請巨濟府荐棘罪人尹養厚。亟令王府拿鞫嚴問。快正王法。又啓曰。今番獄事。商輅善海之書札中凶言悖說。實是亘古所無之逆節。而趾海纘海之爛熳同情。渠旣自服。則今此酌處之命。實爲失刑之大者。請穩城府定配罪人趾海。濟州牧定配罪人纘海。更令王府。拿鞫嚴問。快施當律。又啓曰。敬彬成運之與若淵相簡。爛嫚繆綢之狀。旣已畢露於諸賊招辭中。而抵賴不服。未施當律。揆而王法。失之太寬。請薪智島定配罪人敬彬。熊川縣定配罪人成運。亟令王府更爲拿鞫得情。又啓曰。尹象厚之宗廈復出之說。旣已面質見屈。則難免自做之歸。況渠以養厚之兄。同惡相濟。則以此以彼。決不可放歸而止。請還寢尹象厚放歸田里之命。仍施絶島定配之典。又啓曰。洪樂任所處之地顧。何如。而交結凶徒。敢以溫室樹等語。爛嫚酬酢於逆雲。綢繆往來於賊謙。名出凶招。非止一再。其在獄體。決不可不嚴覈得情。請洪樂任亟令王府拿鞫嚴問。又啓曰。嘻噫。痛矣。龜柱之罪。可勝誅哉。顧其地處何如。恩造何如。而不思報效之道。恣其濫猾之性。雖以壬辰疏中語言之。渠若有一分嚴畏儲君之心。豈敢肆然以自內酬酢。登諸章奏陳之於先大王之前乎。臣等於筵敎中。若有俯詢其將何辭仰對之諭。讀之未半。不覺心寒而骨冷。惟彼鳳漢罔赦之罪。國人所共憤。則秉義聲討。宜乎正大。亦何患無辭。之始也締結厚賊。暗逞私憾。終焉慫慂乃叔。恐動天聽。以至於半夜扈衛。幾累先大王聖德。固已萬萬駭痛。而此猶不足。又敢以某年罔極不忍聞之說。恣意筆之於書。以慼我殿下之心。嘻噫。是可忍也。孰不可忍也。德師一和。旣以此伏法。則獨於龜柱。豈可以戚屬。有所容貸乎。洞諭昭著。輿情感激。請黑山島定配罪人金龜柱依律處斷。答兩司曰。不允。
정조 0년
掌令具修溫所啓曰。妖宦壽賢之締結一種嗜利之凶徒。爛熳和通之狀。渠旣明白納招。則豈可一日容貸於覆載之間哉。今此酌處之命。雖出於好生之德意。而三尺至嚴。不可島縣爲奴而止。請大靜縣爲奴罪人金壽賢依律處斷。洪述海所犯貪贓之外。其在京之時。趾海纘海相簡。綢繆密謀之情跡。必無不知之理。請鏡城府定配罪人洪述海。拿鞫嚴問得情。又啓曰。洪龍漢。以麟漢之弟。諂事厚謙。至於約婚。則其聲勢之相援。情跡之相關。推此可知。當此鋤治黨與之時。不可置之於輦轂之下。請副司直洪龍漢。遠地定配。又啓曰。國朝用人惟在科目。而其試取之不公。莫有甚於乙未五月庭試。榜眼一出。國言喧藉。物情之駭惋。久而未已。其在嚴科場重選擧之道。不可以時月之稍久。置而不論。請罷乙未五月庭試榜。爲奴罪人河翼龍金重得等。敢以罔測之說。做作眞諺之書。暗投宮禁之中。欲售危逼之計。究其所爲。萬萬窮凶。決不可一刻容貸於覆載之間。請爲奴罪人河翼龍金重得。亟命王府。拿鞫得情。快正王法。又啓曰。賊翔之妖邪釁累。豈尋常參訪之類。而安大濟之往來其家。旣發渠招。則其酬酢之情節。不盡究覈。遽蒙宥釋。此雖由於我聖上好生之德意。論以鞫體。決不可放逐而止。請放逐罪人安大濟。更令王府拿鞫得情。又啓曰。今番應元父子之凶疏逆腸。實是亘萬古未有之劇賊。而原其凶疏。專由於權正忱之日記。雖未知辭語之如何。而其弟正欽。乃敢傳示道顯於其兄旣故之後。致有此叵測不道之疏。況其酬酢和應之說。旣發於親問之下。則其在鞫體。宜卽嚴覈得情。請權正欽卽令王府拿鞫嚴問。又啓曰。若鍊之於應元。父子之凶疏。首尾同情之狀。綻露賊招。而終始抵賴。未施當律。揆以王章。失之太寬。請朔州府定配罪人若鍊。更令王府拿鞫得情。又啓曰。李克生前後罪惡。已悉於憲臣之啓。道伯之狀。而其所犯贓。猶屬餘事。向來一疏。萬萬無嚴。當此麟漢之伏法之後。其在討凶鋤黨之道。決不可容貸也明矣。請河東府定配罪人李克生。依律處斷。又啓曰。帶軍銜。不得任自下鄕。旣有定式。則揆以事體。無端下鄕。極涉未安。請司諫院司諫李獻慶。罷職。答府曰。不允。
정조 0년
獻納李謙彬所啓。南海縣圍籬安置罪人具庠。本以凶譎之性。兼有悖戾之行。陰結匈類。綢繆祕謀。出沒閃倏。如鬼如蜮。而今其凶肚眞贓。綻露於凶賊載興文書中所捉書札。指意叵測。情節難掩。則今此酌處之命。雖出於好生之德。三尺至嚴。決難容貸。請南海圍籬安置罪人具庠。更令王府。嚴鞫得情。快正王法。又啓曰。大靜縣爲奴罪人金壽賢。以幺麽宦寺。交結士夫。終爲凶賊之根柢。而況其窮凶極惡之語。敢欲潛售亂逆之心。究厥罪惡。萬戮猶輕。情節未盡究覈。輿情莫不憤惋。請大靜縣爲奴罪人金壽賢。更令王府。拿鞫嚴問。依律處斷。又啓曰。旌義縣荐棘罪人尹泰淵。本以兇猾之性。素畜跋扈之志。交結厚賊麟漢。作爲腹心爪牙。身帶將兵之任。晝夜出沒於厚賊麟漢之家。蹤跡陰祕。爲世指目。以今若淵。敢售護逆之計觀之。其於平日。稔受泰淵之慫慂。故陰護麟漢。卽曲爲泰淵之地。當此厚賊麟漢置法之後。其陰謀綢繆之狀。尤不可不究覈。施以當律。請旌義縣荐棘罪人尹泰淵。亟令王府。拿鞫嚴問得情。快正王法。又啓曰。爲奴罪人河翼龍金重得等。做出叵測之說。作爲眞諺之書。潛投深嚴之地。欲售危逼之計。究厥情狀。亘古所無。決不可一刻容貸於覆載之間。請爲奴罪人河翼龍金重得。亟命王府。拿鞫得情。快正王法。又啓曰。今番應元父子之凶疏逆節。實是亘萬古所無之極賊。而原其根本。則卽權正忱之日記也。雖未知所記如何。而其弟正欽。狼藉傳播於其兄身故之後。致有此叵測不道之說。況其酬酢和應之說。旣發於道顯之招。則其在鞫體。不可不嚴覈得情。請權正欽。亟令王府。拿鞫嚴問。李弘濟地旣卑微。跡又閃倏。蝨附逆邊。甘作嚆矢。暗地糾結。亦一成運。而敢懷欺世之計。投進一疏。欲掩其跡。究厥所以。尤極巧惡。當此鋤治凶黨之日。窮匈情節。不卽盤問。其爲發配。揆以王章。失之太寬。請海南縣定配罪人李弘濟。亟令王府。拿鞫嚴問。答院曰。不允。
정조 0년
丙申九月十六日。記事官姜彙鈺。義禁府啓目。慶尙前左兵。使崔朝岳貪饕濫殺。罔非不法。擅賣國穀。恣意取用。刑推得情。何如。傳曰。殺越人命。偸竊國穀。無非極罪。傳敎之下。焉敢呑吐漫漶。不自覺其歸於罪上添罪之科乎。更良嚴問口招爲乎矣。若不直招。當加刑以此添問目。逐條盤問。期於取服爲良如敎。
정조 0년
義禁府啓目。罪人崔朝岳罪目。逐條盤問。箇箇直招。照律重勘。何如。傳曰。依允。
정조 0년
義禁府啓目。罪人鄭錫達。罪係一律。結案取招。何如。傳曰。所犯雖甚無狀。趙曮等貪汚之類。旣皆屬之令前錫達耳。亦斷以一律。有欠一視之道是置。特爲減死。次律施行爲良如敎。
정조 0년
義禁府。向前鄭錫達段。依法典。杖一百收贖。告身盡行追奪。流三千里定配。照律啓目。傳曰。依允。
정조 0년
義禁府啓目。別軍職徐廷進。臨講所爲。極爲無嚴。而泛稱遲晩。議處。何如。傳曰。分揀放送爲良如敎。
정조 0년
義禁府啓目。內需司次知中官韓聖揆。內需司不能檢飭罪。泛稱遲晩。議處。何如。傳曰。分揀放送爲良如敎。